THCOM แบ่งรับแบ่งสู้ปม CAT ขอซื้อหุ้นจาก INTUCH เผยยังไม่ได้รับคำเสนอซื้อ
THCOM แบ่งรับแบ่งสู้ปม CAT ขอซื้อหุ้นจาก INTUCH เผยยังไม่ได้รับคำเสนอซื้อ
24 ม.ค. 2562

บริษัท ไทยคม จำกัด (มหาชน) หรือ THCOM เปิดเผยว่า ตามที่ตลาดหลักทรัพย์แห่งประเทศไทย(ตลท.) ได้สอบถามมายังบริษัทเพื่อให้ชี้แจงถึงประเด็นเกี่ยวกับข้อมูลซึ่งปรากฏในการรายงานข่าวในหนังสือพิมพ์ข่าวหุ้น ว่า กสท-อินทัช ปิดดีลซื้อไทยคมหุ้นละ 8.50 บาท นั้นซึ่งจะส่งผลให้มีการทำคำเสนอซื้อหลักทรัพย์ (Tender Offer) ของบริษัทในภายหลัง
ทั้งนี้บริษัทขอชี้แจงว่า ปัจจุบันบริษัทยังไม่ได้รับคำเสนอซื้อหลักทรัพย์ (Tender Offer) ตามที่ปรากฏในข่าวดังกล่าวแต่อย่างใด ขณะเดียวกันบริษัทจะแจ้งให้ตลาดหลักทรัพย์ทราบในทันทีหากบริษัทได้รับข้อมูลเกี่ยวกับเรื่องดังกล่าวต่อไป
สำหรับรายชื่อผู้ถือหุ้นใหญ่ 5 อันดับแรก THCOM มีดังนี้

ขณะเดียวกันเช้านี้(24ม.ค.)บริษัท อินทัช โฮลดิ้งส์ จำกัด (มหาชน) หรือ INTUCH เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ว่า จากกรณีมีการรายงานว่า บริษัทฯ และบริษัท กสท โทรคมนาคม ปิดดีลซื้อหุ้นบริษัท ไทยคม จำกัด (มหาชน) หรือ THCOM หุ้นละ 8.50 บาท
อย่างไรก็ตาม บริษัทฯ ได้รับความสนใจและการติดต่อจากผู้ที่สนใจเข้าซื้อธุรกิจของบริษัทเป็นครั้งคราว แต่ขณะนี้ยังไม่ได้รับข้อเสนอที่มีผลผูกพันจากนักลงทุนที่สนใจแต่อย่างใด